**คำนำ**

คณะรัฐมนตรีได้มีมติในคราวประชุม เมื่อวันที่ ๑๒ กรกฎาคม ๒๕๕๙ อนุมัติแผนแม่บทส่งเสริมคุณธรรมแห่งชาติ ฉบับที่ ๑ (พ.ศ.๒๕๕๙-๒๕๖๔) พร้อมทั้งมอบให้หน่วยงานภาครัฐ ภาคอิสระ ภาคเอกชน ภาควิชาชีพ ภาคสื่อมวลชน องค์กรปกครองส่วนท้องถิ่น และภาคส่วนอื่น ๆ ที่เกี่ยวข้องปฏิบัติการให้เป็นไปตามแผนแม่บทส่งเสริมคุณธรรมแห่งชาติ ฉบับที่ ๑ (พ.ศ.๒๕๕๙-๒๕๖๔) และตามยุทธศาสตร์ประชารัฐของรัฐบาล ที่ต้องการให้สร้างพลังการทำความดี เพื่อชาติและประชาชนจากทุกภาคส่วนของสังคม ให้การพัฒนาประเทศ มีความสมดุลทั้งด้านวัตถุและจิตใจ ให้ “คุณธรรมนำการพัฒนา” สร้างสังคมแห่งคุณธรรม เกิดความมั่นคง สงบสุขร่มเย็นด้วยมิติทางศาสนา รวมทั้งระบบเศรษฐกิจเกิดความมั่งคั่ง เข้มแข็งด้วยวิถีวัฒนธรรมไทย และยั่งยืน ด้วยหลักปรัชญาของเศรษฐกิจพอเพียง

การจัดทำแผนแม่บทส่งเสริมคุณธรรมจังหวัดอุทัยธานี (พ.ศ.๒๕๖๐-๒๕๖๔) จัดทำขึ้นเพื่อเป็นแนวทางสำหรับหน่วยงานทุกภาคส่วนได้ใช้เป็นกรอบแนวทางในการจัดทำแผนแม่บท และแผนปฏิบัติการส่งเสริมคุณธรรมของหน่วยงานได้อย่างถูกต้อง สอดคล้องกับแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๔) ให้ดำเนินเป็นไปในทิศทางเดียวกัน ซึ่งจะก่อให้เกิดประโยชน์ ในการปฏิบัติราชการและเป็นการบูรณาการในการส่งเสริมคุณธรรมของจังหวัดอุทัยธานี การจัดทำแผนแม่บทฯ ได้รับความร่วมมืออย่างดียิ่งจากหน่วยงาน ที่เกี่ยวข้อง ในนามคณะอนุกรรมการส่งเสริมคุณธรรมจังหวัดขอขอบคุณมา ณ โอกาสนี้ และหวังว่าเอกสาร แผนแม่บทส่งเสริมคุณธรรมจังหวัดอุทัยธานี (พ.ศ.๒๕๖๐-๒๕๖๔) ฉบับนี้จะเป็นประโยชน์ต่อไป

ประธานอนุกรรมการส่งเสริมคุณธรรมจังหวัดอุทัยธานี

เมษายน ๒๕๖๐

**ภาคผนวก**